paragraph_text: Narančasti kok (lat. Canna indica), vrsta je kane (koka), korisna trajnica čija je domovina tropska Amerika, danas udomaćena i u Europi, subsaharskoj Africi, Aziji i Oceaniji. Naraste obično do 1.5 metara visine, a može biti visoka i 2.5 metara. Stabljike su snažne, debele i mesnate, uspravne i nerazgranate. Veliki mekani listovi su naizmjenični, do 50 cm dugi, i 20 cm široki. Cvjetovi su veliki i bezmirisni, mogu biti žute, narančaste, ružičaste i bež boje.